# ***POZDRAV KREPOSTIM***

1Pozdravljena, kraljica Modrost,  
Gospod te ohranjaj  
skupaj s tvojo sestro sveto in čisto Preprostostjo.  
2Gospa sveta Ubožnost,  
Gospod naj te ohranja  
skupaj s tvojo sestro sveto Ponižnostjo.  
3Gospa sveta Ljubezen,   
Gospod naj te ohranja  
skupaj s tvojo sestro sveto Pokorščino.  
4Presvete kreposti,  
naj vas vse ohranja Gospod,   
od katerega izhajate in prihajate.  
5Sploh ni na vsem svetu človeka,   
ki bi mogel imeti le eno od vas,  
če prej ne umre.  
6Kdor ima eno in se ne pregreši zoper druge,   
ima vse;  
7in kdor se pregreši zoper eno,  
nima nobene in greši zoper vse.  
8In vsaka od vas   
odpravlja zablode in grehe.  
9Sveta Modrost  
zmede Satana in vse njegove hudobije.  
10Sveta in čista Preprostost  
zmede vso modrost tega sveta in telesno modrost.  
11Sveta Ubožnost  
zmede vsak pohlep in skopost,   
pa tudi skrbi tega sveta.  
12Sveta Ponižnost   
zmede napuh  
in vse ljudi tega sveta  
in vse, kar je na svetu.  
13Sveta Ljubezen zmede vse hudičeve   
in mesene skušnjave  
in vse čutne strahove.  
14Sveta Pokorščina  
zmede vsa telesna, čutna in lastna hotenja  
15in drži v mrtvenju svoje telo,  
da je pokorno duhu  
in poslušno svojemu bratu,   
16in je podrejeno  
vsem ljudem tega sveta;  
17a ne samo ljudem,  
temveč tudi vsem živalim in zverem,  
18da morejo delati z njim, kar hočejo,  
kolikor jim je dano od zgoraj,  
od Gospoda.